Али је насилни муж тридесетпотогодишње Сораје Манучехри. Он наговара сеоског мулу да убеди Сорају да затражи развод брака, а све у циљу Алијевог венчања четрнаестогодишњом ћерком богатог лекара. Међутим, венчање је условно, јер Али прво мора избавити девојчициног оца осуђеног на смрт из неодређених разлога. Мула Хасан, који уз Алија има криминалну прошлост коју је избегао колективном амнестијом након револуције, Сораји предлаже привремени брак у замену за заштиту и новчано издржавање ње и њене две ћерке. Синове, које отац одмалена учи да им је мајка лоша жена, Али би и преузео. Сораја тај за њу деградирајући предлог одбија.